procesaur/Wiki.mk huggingface dataset:
Кале (Горно Татеши)

Кале — археолошко наоѓалиште во близина на струшкото село Горно Татеши. Претставува утврдување од римско време. Се наоѓа на околу 2-3 км северозападно од селото на висок рид со местоположба која доминира над целата околина, на надморска височина од околу 1.000 м. На зарамнетото плато, кое зафаќа површина со димензии од 40 × 60 м, се гледаат темели од бедеми, а по површината е откриено големо количество градежен материјал. Откриени се и неколку базени за собирање на дождовница. На овој простор, пред Втората светска војна е пронајдена сребрена монета (веројатно тетрадрахма). Тоа укажува на можноста калето да постоело од I век пред н.е. па сè до доцната антика, што може да се заклучи и од големиот број фрагменти од керамички садови, питоси и друг археолошки материјал пронајден на површината.
1 Поврзано
* Горно Татеши;
* Бегова Нива - Ќеле — населба од доцноантичко време;
* Горна Ливада — некропола од доцен среден век;
* Петкова Нива — населба од доцноантичко време;
* Црква — населба од доцноантичко време;
* Штрати — населба од доцноантичко време.
Маскарада (албум)

Маскарада е деветтиот албум на српската пејачка Светлана Ражнатовиќ - Цеца. Албумот е издаден во 1997 година.
1 Песни на албумот
На албумот се наоѓаат следните песни:
# Маскарада
# Неваљала
# Погрешан број
# Кажем да те волим
# Наговори
# Вретено
# Ноћас кућа части
# Да не чује зло
# И богати плаћу
# Маскарада (инструментал)
Емотивна луда (албум)

Емотивна луда е осми по ред албум на српската пејачка Светлана Ражнатовиќ - Цеца. Албумот е издаден во 1996 година.
1 Песни на албумот
На албумот се наоѓаат следните песни:
## Доктор
# Забрањено пушење
# Мртво Море
# Неодољив-неумољив
# Личиш на мога оца
# Исусе
# Рођен с грешком
# Уснуле лепотице
Цеца 2000

Цеца 2000 е десеттиот албум на српската пејачка Светлана Ражнатовиќ - Цеца. Албумот е објавен во 1999 година..
1 Песни на албумот
На албумот се наоѓаат следните песни:
# Доказ
# Опроштајна вечера
# Црни снег
# Ја ћу прва
# Свиће дан
# Већ виђено
# Црвено
# Брат и сестра
# Вотка са утехом
# Другарице
# Ако те она одбије
Деценија (албум)

Деценија е единаесеттиот албум на Светлана Ражнатовиќ - Цеца, издаден во 2001 година.
1 Песни
# Забранет град (Забрањени град)
# Побрзо, побрзо (Брже брже)
# 39,2
# Мил мој (Драгане мој)
# Ќе го задржам правото (Задржаћу право)
# Срамота (Брука)
# Остави (Батали)
# Деценија
# Точно е( Тачно је)
# Не ми приоѓај (Немој ми прићи)
Горе од љубави (албум)

Горе од љубави е дванаесеттиот албум на српската фолк пејачка Светлана Ражнатовиќ - Цеца. Албумот е издаден во 2001 година.
1 Песме
# Горе од љубави
# Прљаво, прљаво
# Не гуши ме
# Трула вишња
# План Б
# Замало
# Пази са ким спаваш
# Стерео бол
# Нећу дуго
# Пепељара
# Од тебе не знам да се опоравим
Лондон Микс (албум)

Лондон Микс е тринаесетти албум на српската пејачка Светлана Ражнатиовиќ - Цеца, објавен 2005 година. На албумот се наоѓаат ремикси на претходните песни на Цеца.
1 Песни
#Замало (London Mix)
#Пази са киме спаваш (London Mix)
#Забрањени град (London Mix)
#План Б (London Mix)
#Горе од љубави (London Mix)
#Не гуши ме (London Mix)
#Прљаво (London Mix)
#Стерео бол (London Mix)
#Трула вишња (London Mix)
#39,2 (London Mix)
На Црков (Горно Косоврасти)

На Црков — археолошко наоѓалиште во дебарското село Горно Косоврасти. Претставува некропола од средниот век. Се наоѓа на југоисточниот раб на селото, од десната страна на патот што води за селото, каде се гледаат грубо обработени покривни плочи од гробни конструкции - тип циста.
1 Поврзано
*Кале — утврдување од доцноантичко време;
Ми-28

Ми-28 е назив на советскиот двоседен хеликоптер, кој се развил во текот на 80-тите години на 20 век. Првиот прототип полетал во 1984 година, додека пак сериската продажба започнала во 1987.
Можностите за понатамошна модернизација на хеликоптерите Ми-8 и Ми-24 биле многу исцрпни. Во воздухопловните сили на тогашната СССР е развиен нов тип хеликоптери од конструкционото биро Мил со ознака М-28. Прототипот полета во 1982 година.
Идеално лоша (албум)

Идеално лоша е албум на српската пејачка Светлана Ражнатовиѓ - Цеца. Албумот премилинарно се појави во крајот на мај 2006. Премиерно била објавена песната „Лепи громе мој“ на радио. Останатите песни беа промовирани на концертот на Цеца Остатак албума је промовисан на концерту ове певачице на Белградско Ушче во јуни 2006 година.
1 Список на песните
# Лепи громе мој
# Идеално лоша
# Манта, манта
# Пиле
# Чуло бола
# Понуђен ко почашћен
# Кожа памти
# Чудо
# Виски
# Реком без воде
2 Поврзано
*
Ерменски поговорки

Ова е список на ерменски народни поговорки. Овој список не е целосен и може да подлегне на додатни проширувања. Во прилог следуваат поговорките.
1 Поговорки
* Денешниот збор е утрешен мост.
* Кога меѓу луѓето не би имало магариња, цената на вистинските магариња би нараснала до баснословни износи.
* Куќа без жена - воденица без вода.
* Мечката рекла: „Од никого не се плашам, освен од двајца браќа!“
* На гладната мачка глушецот нема да и помогне.
* Полесно ќе направиш дупка во вода, отколку да извлечеш пари од скржавец.
* Попот дознава што е смртта дури откако попадинката ќе умре.
* Синчето се држи со две раце, а ќерката со една.
* Страдањата биле дадени на карпите, но тие не издржале, па им ги препуштиле на луѓето.
Земјотрес во Шенси (1556)

Земјотресот во Шанкси (кинески: 华县 大 地震) бил катастрофален земјотрес и најкрвавиот земјотрес по број на жртви, во кој загинале околу 830.000 луѓе. Земјотресот се случил утрото на 23 јануари 1556 година во Шанкси, за време на династијата Минг. Во земјотресот биле погодени повеќе од 97 земји. Во дел од некои земји, повеќе од 60% од населението починало од земјотресот.
Антиохија

Антиохија (полн назив: Антиохија на Оронт; грчки: Αντιόχεια η επί Δάφνη, Αντιόχεια ή επί Ορόντου или Αντιόχεια η Μεγάλη; латински: Antiochia ad Orontem; арапски: انتاكيّة; турски: Antakya) е древен град кој се наоѓа на Блискиот Исток, 30 километри од морето на левата страна од реката Оронт.
Градот бил основан во 300 п.н.е. од Селевк I Никатор со името Антиохија. Овој град бил престолнина на Селевкидското царство до 64 п.н.е., кога бил преземен од страна на Римјаните и станал центар на провинцијата Сирија. Во рамките на Римското Царство тој е третиот по големина град по Рим и Александрија. Антиохија е важен центар на христијанството, седиште на една од првите четири патријаршии. Значењето на градот се намалило кога бил разрушен од страна на египетскиот султан Баибарс I.
1 Историја
1.1 Христијанство
Повеќемина истражувачи сметаат дека во Антиохија се случил еден фундаментален настан поврзан со христијанството, а тоа е пишувањето на Евангелието по Матеј.
Познато е дека во Антиохија прво се христијанизирале паганите.
Во „Дела на светите апостоли“ (11,25-26), за присуството на Апостол Павле и Апостол Варнава во Антиохија, пишува: „Во Антиохија, учениците, и тоа за првпат, беа наречени христијани“.
Во времето кога христијанската црква била прогласена како државна во Римското Царство, Антиохиската станала една од петте рани епископии познат како Пентархија.
Во времето на Крстоносните војни, градот станал седиште на Кнежевство Антиохија. Опсадата на градот траела во периодот од 21 октомври 1097 до 3 јуни 1098 година. Кнежевството опстојувало до 1268 година.
Елица (Долно Косоврасти)

Елица — археолошко наоѓалиште во дебарското село Долно Косоврасти. Претставува црква и некропола од средниот век. Се наоѓа во самото село, на околу 100 м од десниот брег на реката Радика, каде делумно се забележуваат темели од еднокорабна црква околу која има гробови градени од камени плочи - тип циста.
1 Поврзано
*Заградишта — средновековна тврдина;
*Стар Пат — средновековен пат;
Хари Мулиш

Хари Мулиш (|Harry Mulisch, во — во ) бил холандски писател. Заедно со Вилем Херманс и Герард Реве се вбројува во „големата тројка“ во повоената холандска литература. Објавил романи, пиеси, есеи, стихови и филозофски трудови. Негово најпознато дело е делото „Отворање на небото“.
1 Животопис
Мјулиш е роден во Харлем. Татко му бил со потекло од Австроунгарија, кој се преселил во Холандија по Првата светска војна. За време на германската окупација за време на Втората светска војна, татко му работел во германска банка, која меѓу другото работела со конфискација на еврејските имоти. Мајка му била Еврејка, која заедно со Хари го избегнала испраќањето во концентрационите логори, благодарение на соработката на таткото со Нацистите. Во 1957 година, татко му починал, а следната 1958 се преселил во Амстердам, каде го поминал остатокот од животот.
2 Дела
* Siegfried
* Het Theater, de Brief en de Waarheid
* De Procedure
* De Ontdekking van de Hemel
* De Elementen
* De Pupil
* Hoogste Tijd
* De Aanslag
* Opus Gran
* Oude Lucht
* Kind en Kraai
* Twee Vrouwen
* Tegenlicht
* Mijn Getijdenboek
* De vogels
* Woorden, woorden, woorden
* Het seksuele bolwerk, Zin en waanzin van Wilhelm Reich
* Oidipous Oidipous
* De Verteller
* Bericht aan de Rattenkoning
* De Zaak 40/61
* Zelfportret met Tulband
* Tanchelijn
* Het Stenen Bruidsbed
* Het Zwarte Licht
* De Sprong der Paarden en de Zoete Zee
* De Diamant
* Archibald Strohalm
* Die Säulen des Herkules
Марк ван Бомел

Марк ван Бомел (роден на ) — поранешен холандси фудбалер кој играл на позиција среден ред и кој во текот на својата кариера настапувал за екипите на Фортуна, ПСВ Ајндховен, ФК Барселона, ФК Баерн Минхен и ФК Милан. Последните години од својата кариера ги поминал во ПСВ Ајндховен.
За фудбалската репрезентација на Холандија настапил 79 настапи и постигнал 10 голови.
1 Животопис
Својата кариера ја започнал во родниот град, во тимот на ФК Масбрахт, пред да потпише професионален договор со ФК Фортуна во 1992 година, каде се задржал до 1999 година, кога потпишал за ПСВ. Со тимот на ПСВ станал трипати шампион на Холандија и двапати победник во купот на земјата, а како играч на годината бил избран во 2001 и 2005 година.
По поразот во Лигата на Шампиони во полуфиналето од страна на Милан, тој потпишал за ФК Барселона каде под раководство на неговиот сонародник Франк Рајкард одиграл 23 натпревари и постогнал 2 гола. Со екипата на Барселона станал шампион на Шпанија и Шампион на Европа освојувајќи ја Лигата на шампионите.
Во 2006 година потпишал за Баерн Минхен, каде станал првиот странец кој станал капитен на тимот од Минхен.
Во 2011 година потпишал за италијанскиот Милан, каде во сезоната 2010/2011 станал шампион на Италија. Следната година потпишал за ПСВ Ајндховен, каде ја завршил кариерата.
43. јужен напоредник

43. јужен напоредник е напоредник кој лежи 43 степени јужно од екваторот. Минува низ Атлантскиот Океан, Индискиот Океан, Австралазија, Тихиот Океан и Јужна Америка.
Започнувајќи од нултиот меридијан, па на исток, напоредникот 43° ЈГШ минува низ:
:
Координати, Земја, територија, море, Белешки
Атлантски Океан
Индиски Океан
Тасманија
Тихи Океан, Тасманово Море
Јужен Остров
Тихи Океан
о. Чилое
зал. Корковадо
Атлантски Океан
1 Поврзано
*42. јужен напоредник
*44. јужен напоредник
Марко Амелија

Марко Амелија (роден на ) — пензиониран италијански фудбалски голман.
Марко Амелија својата младинска кариера ја поминал во ФК Рома, а најголем дел од својата професионална клупска кариера во ФК Ливорно, за која екипа има настапено 181 натпревар во сите натпреварувања, вклучително и Купот на УЕФА 2006-07. Тој подоцна играл за неколку други италијански клубови.
На меѓународно ниво, Амелија освоил бронзен медал на Олимписките игри во 2004 година и бил дел од тимот кој го освоил Светското првенство во 2006 година.
Заградишта (Долно Косоврасти)

Заградишта или На Клак — археолошко наоѓалиште во дебарското село Долно Косоврасти. Претставува тврдина од средниот век. Се наоѓа југозападно од селото, во подножјето на планината Крчин, каде на височинка со неправилна квадратна основа, која има извонреден поглед кон долината на Радика и патот што минува покрај неа. На површината се среќаваат покривни ќерамиди, тули и многу кршен камен. Наместа се забележуваат темели од објекти.
1 Поврзано
*Елица — средновековна црква и некропола;
*Стар Пат — средновековен пат;
Стар Пат (Долно Косоврасти)

Стар Пат — археолошко наоѓалиште во дебарското село Долно Косоврасти. Претставува пат од средниот век. Се наоѓа северно од селото, каде се забележуваат остатоци од стар пат што води кон селото Скудриње. Пробиен е во варовити карпи и нема конструкција.
1 Поврзано
*Елица — средновековна црква и некропола;
*Заградишта — средновековен тврдина;
Скала на моментна магнитуда

Скалата на моментна магнитуда или моментна скала (крат. СММ или MMS, се означува со симболот M<sub>W</sub>) — скала во сеизмологијата што се користи за мерење и изразување на величината на еден земјотрес со оглед на ослободената енергија. Магнитудата (величината) се заснова на моментот на земјотресот, кој е еднаков на крутоста на Земјата помножена со просечното количество на слизнување на раседот и големината на слизнатата површина. Скалата е измислена во 1970-тите како замена за Рихтеровата скала (M<sub>L</sub>). Иако формулите се различни, моментната скала ја задржува познатата последователност на величински (магнитудни) вредности утврдени во Рихтеровата. Оваа скала денес наоѓа сеопшта примена во Геолошкиот топографски институт на САД (USGS) при изразувањето на магнитудите на сите поголеми земјотреси во денешницата .
1 Дефиниција
Симболот на скалата на моментна магнитуда е <math>M_\mathrm{w}</math>, со долен индекс <math>\mathrm{w}</math> што значи извршена механичка работа. Моментата магнитуда <math>M_\mathrm{w}</math> е бездимензионален број утвреден со
:<math>M_\mathrm{w} = \textstyle{\frac{2}{3\log_{10}M_0 - 10,7</math>
каде <math>M_0</math> е магнитудата (величината) на сеизмичкиот момент во дински сантиметри (10<sup>−7</sup> N·m). Константните вредности во равенката се одбрани за да се постигне усогласување со величинските вредности на другите скали, највеќе скалата на локален момент, т.е. Рихтеровата скала.
Како и кај Рихтеровата скала, порастот за едеен степен во овој логаритамскиот размер соодветствува на 10<sup>1,5</sup> ≈ 32-кратен пораст во количеството на ослободена енергија, а пораст од два степена соодветствува на 10<sup>3</sup> = 1000-кратен пораст на енергијата.
2 Израчена сеизмичка енергија
Потенцијалната енергија е складирана во Земјината кора во облик на насобрано напрегање. При земјотрес, од оваа складирана енергија се претвора во:
* пукнатини и деформации во карпите
* топлина
* израчена сеизмичка енергија <math>E_s</math>.
Сеизмичкиот момент <math>M_0</math> е мерка за изразување на вкупното количество на претворена енергија при земјотрес. Само мало делче од сеизмичкиот момент <math>M_0</math> се претвора во израчена сеизмичка енергија <math>E_\mathrm{s}</math>, што е она што го востановуваат сеизмографите. Користејќи ја оваа проценка
:<math>E_\mathrm{s} = M_0\cdot10^{-4,8}=M_0\cdot1,6\times10^{-5},</math>
Во 1995 научниците Чој и Боутрајт ја дефинирале „енергетската магнитуда“ :<math>M_\mathrm{e} = \textstyle{\frac{2}{3\log_{10}E_\mathrm{s2,9.</math>
3 Поврзано
* Рихтерова скала
* Меркалиева скала
* Геофизика
* Список на земјотреси
* Сеизмичка скала
4 Наводи
**
Алакати (Кривци)

Алакати — археолошко наоѓалиште во дебарското село Кривци. Претставува некропола од средниот век. Се наоѓа на околу 1 км јужно од селото, на десниот брег на поројната река Алакат, на десната страна на селскиот пат, каде во приватна нива, која е на блага падина, се откриени гробови градени од камени плочи - тип циста.
1 Поврзано
*Ограѓе — некропола од римско време и средновековна црква;
*Опре — средновековна некропола;
Опре (Кривци)

Опре — археолошко наоѓалиште во дебарското село Кривци. Претставува некропола од средниот век. Се наоѓа на околу 100 м од селска приватна куќа, на десната страна од патот што води кон селото, каде се гледаат покривни плочи од гробови со насоченост исток-запад.
1 Поврзано
*Ограѓе — некропола од римско време и средновековна црква;
*Алакати — средновековна некропола;
ПУ „Кољо Китанов“ - Сарај

Основно училиште „Кољо Китанов“ (официјално: Подрачно основно училиште „Кољо Китанов“ - Сарај; скратено: ПОУ „Кољо Китанов“) — подрачно основно училиште во селото Сарај, составен дел на истоименото училиште од селото Босилово.
Училиштето е именувано по македонскиот бранител Кољо Китанов.
1 Галерија
ПУ „Гоце Делчев“ - Робово

Основно училиште „Гоце Делчев“ (официјално: Подрачно основно училиште „Гоце Делчев“ - Робово; скратено: ПОУ „Гоце Делчев“) — подрачно основно училиште во селото Робово, составен дел на истоименото училиште од селото Босилово.
Училиштето е именувано по македонскиот национален херој Гоце Делчев.
1 Местоположба
Училиштето се наоѓа на влезот во селото.
2 Историја
Училиштето во Робово е едно од најстарите во регионот. Во 1860 година Арсениј Костенцев го открил во домот на месниот жител Мицо Караџа првото училиште во Струмичката Каза. Во училиштето Костенцев бил четири години учител во самото училиште доаѓале деца на чорбаџии и од соседните села Сачево, Муртино и Моноспитово, со вкупно 45 деца. Училиштето работело по буквари и други учебници, набавени од печатницата на Константин Држилович, и донесени од Солун.
На училиштето е поставена спомен-плоча од страна на потомците на Костенцев.
3 Галерија
Ми-2

Ми 2 (НАТО име "Хоплит") е мал, лесно наоружан хеликоптер кој може да се користи и како блиска поддршка на пешадијата. Ми 2 е еден од првите советски хеликоптери кои се произведени во голем број. Првиот прототип на хеликоптерот Ми 2 полета во 1961 година. Благодарение на новите турбини кој ги развил С. П. Изотов, Ми 2 имаше многу подобри одлики од Ми 1. Од 1964 година целокупните производни капацитети се преместени во Полска. Ми 2 е произведен во 24 варијанти. Производството траело до 1981 година со темпо одо околу 300 хеликоптери во година. Вкупно се произведени околу 7,200 примероци.
Во текот на производството Ми 2 доживеал многу модификации. Моделот М 2М имаше широк труп во кој можеше да собере 10 патници, а некои верзии дури биле и наоружани со противоклопни ракети АТ-3 и АТ-5 како и ракети од типот воздух-воздух Стрела 2. Останатите варијанти хеликоптери од овој тип биле наменети за евакуирање на ранети лица, спасување, извидување и геолошки истражувања.
1 Оперативна употреба
Ми 2 во 1965 година е воведен во оперативна употреба во Советското воено воздухопловство. Освен СССР го користеле и земјите потиснички на Варшавскиот договор и други земји како што се Мексико и Мјанмар.
Вооружаните варијанти на овој хеликоптер во главно ги користело Полското воено воздухопловство како и воздухопловството на тогашна Источна Германија.
Ограѓе (Кривци)

Ограѓе — археолошко наоѓалиште во дебарското село Кривци. Претставува некропола од римско време и црква од средниот век. Се наоѓа во непосредната близина на селото, од двете страни на патот за селото Баниште, во приватна нива, каде е откриен гроб граден од монолитни плочи од бигор во вид на саркофаг. Според кажувањето на сопственикот, во гробот имало повеќе прилози: стакло, керамички садови и предмети од бронза, кои не ги извадил. Во непосредната близина на раскрсницата каде што од асфалтниот пат за селото Баниште се издвојува патот за селото Кривци, се забележуваат остатоци од еднокорабна црква ѕидана од камен и тули.
1 Поврзано
*Опре — средновековна црква;
*Алакати — средновековна некропола;
Камов Ка-10

Камов Ка-10 (НАТО назив Хет) бил советски едносед хеликоптер којшто служел за место за набљудување кој првпат полетал во 1950 година.
Тоа беше како подобрен модел на Ка-8, со не многу повеќе од отворена платформа со мотор и со коаксијални ротори. Само 12 модели биле направени.
1 Варијанти
* Ка-10: Едноседен набљудувачки хеликоптер.
* Ка-10M: Подобрена верзија опремена со двојни опашни перки.
2 Оператори
* Советски Сојуз
Богородица (Могорче)

Богородица — археолошко наоѓалиште во дебарското село Могорче. Претставува црква од средниот век. Се наоѓа на околу 1 км источно од селото, на левиот брег на реката Белешница, каде се гледаат остатоци од мала црква.
1 Поврзано
*Вранска Краста — доцноантичка фортификација;
*Кошари — некропола од римско време;
*Николица — средновековна населба и некропола;
Николица (Могорче)

Кошари — археолошко наоѓалиште во дебарското село Могорче. Претставува средновековна населба и некропола. Се наоѓа на источниот раб на селото, на блага падина со насоченост север-југ, каде се гледаат ѕидови од објекти од кршен камен и варов малтер. Во непосредната близина има гробови со конструкција од големи камени плочи, поставени во правец исток-запад.
1 Поврзано
*Богородица — средновековна црква;
*Вранска Краста — доцноантичко утврдување;
*Кошари — некропола од римско време;
Кошари (Могорче)

Кошари — археолошко наоѓалиште во дебарското село Могорче. Претставува некропола од римско време. Се наоѓа во приватна нива, оддалечена околу 1 км северно од селото. На површината се гледаат траги од изгорена земја која е растресита и по боја црвеножолта. На неколку места има парчиња од изгорени човечки коски, како и фрагменти од тегули. Најверојатно се работи за оштетена некропола со гробови од - типот „на две води“, со кремирани покојници.
1 Поврзано
*Богородица — средновековна црква;
*Вранска Краста — доцноантичко утврдување;
*Николица — средновековна населба и некропола;
Вранска Краста (Могорче)

Вранска Краста — археолошко наоѓалиште во дебарското село Могорче. Претставува утврдување од доцната антика. Се наоѓа во месноста каде што се граничат атарите на селата Могорче и Осој, на десниот брег на Мала Река и во непосредната близина на утоката на Белешница во Мала Река, каде се издига висок рид со доминантна положба на кој се забележуваат ѕидови од фортификација. Ѕидовите се зачувани на јужната и југоисточната страна, а ѕидани се од кршен камен и варов малтер. Фортификацијата го чувала патот што одел од Дебар за Кичево.
1 Поврзано
*Богородица — средновековна црква;
*Кошари — некропола од римско време;
*Николица — средновековна населба и некропола;
Антонио Бандерас

Хосе Антонио Домингез Бандера (10 август 1960), познат како Антонио Бандерас — шпански филмски глумец, режисер, продуцент и пејач.
1 Животопис
Покрај глумата, бандерас направил успешна кариера и во индустријата со парфеми, станувајќи заштитно лице на брендовите ''Puig'' и ''Antonio Banderas Fragnances''.
2 Филмска и театарска кариера
Својата глумачка кариера ја започнал на возраст од 19 години, со серија филмови на режисерот Педро Алмодовар, а потоа се појавил во холивудските филмови како: ''Атентатори'', ''Евита'', ''Интервју со вампирот'', ''Филаделфија'', ''Десперадо'', ''Маската на Зоро'' и други. Исто така, бандерас настапувал и на Бродвеј, каде играл во мјузиклот „Девет“ (''Nine'').
Тања Царовска

Тања Царовска (родена на , во , Македонија) — македонска пејачка, која живее и работи во Скопје и во Лондон.
1 Животопис
Царовска завршила средно музичко училиште во Битола, а потоа заминала во Лондон.
2 Музичка кариера
Царовска почнала да пее од рана возраст, кога учествувала на фестивалот „Златно славејче“. Подоцна, таа почнала да настапува самостојно при што првиот настап го имала на Скопскиот фестивал на забавни мелодии, како најмладиот автор (15 години) во историјата на овој фестивал. По преселбата во Лондон, таа почнала да компoнира музика за театарски претстави, за филмови и за телевизиски емисии. Царовска настапувала со голем број музичари и продуценти, како: Габриел Јаред, Џејмс Хорнер, Џон Дебни, Џоселин Пук, Дејвид Фостер, итн. Исто така, таа учествувала на албумот „Импресии“ на американскиот музичар Крис Боти, што ја добил наградата „Греми“ во 2013 година. Таа ја пее песната „По друм одам“ од филмот „Мајки“ на Милчо Манчевски, а соработувала и со Дуке Бојаџиев на неговиот проект „Сон, верба, љубов“.
Понатаму, Царовска пеела со Џош Гробан во песната „Сети се на мене“ (''Remember Me''), која е дел од филмот ''Троја''. За оваа песна, Царовска била номинирана во категоријата „најдобра оригинална песна напишана за филм“ во 2004 година (''World Soundtrack Awards''), заедно со Џејмс Хорнер (музика), Синтија Вејл (стихови) и Џош Гробан (изведувач). Исто така, таа била главниот вокал на музиката за филмот ''Страдањата на Христос''.
Како самостоен автор, Царовска дебитирала со албумот „No record of Wrong“.
Алмир Капланоски

Алмир Капланоски — македонски поет, сликар и вајар.
1 Животопис
Капланоски е роден во Дебар во 1983 година, но тој е од Отишани, од каде биле и неговите родители. Дипломирал на Факултетот за ликовна уметност во Скопје, отсек вајарство. Свои дела изложувал на самостојни и групни исложби, во повеќе градови во Македонија, Албанија и во Италија, каде што е член на друштвото на уметници МАРЕЧИО и каде што негова слика лани била на наддавање. Учесник е и на повеќе рецитали во МКЦ, Точка, КИЦ и во Мала станица. Во 2008 година, тој ја промовирал својата стихозбирка „''Алмира''“.
Мелани Грифит

Мелани Ричардс Грифит (родена на 9 август 1957 г.) — американска глумица.
Првата улога во кариерата, таа ја добила во филмот ''Ноќни движења'' (1975), глумејќи наспроти Џин Хекман. Таа станала позната по улогата во еротскиот трилер ''Дублерка'' (1984) режиран од Брајан Де Палма, за која добила награда за најдобра споредна глумица од националното друштво на филмски критичари. Изведбата на Грифит во ''Чудесна девојка'' (1986) ѝ донела критички пофалби, а потоа за улогата во ''Вработена девојка'' (1988), таа била номинирана за Оскар за најдобра глумица и добила Златен глобус.
Во 1990. години Грифит играла низа на улоги кои добиле различни критики: таа добила номинации за Златен глобус за улогите во телевизиските филмови ''Бафало девојки'' (1995) и ''Проект 281'' (1999), а исто така добила и Златна малина за најлоша глумица за нејзината изведба во ''Пробивање на светлината'' (1992), и номинации за истата награда за изведбите во филмовите ''Луди во Алабама'' (1999) и ''Избезумениот Сесил Б.'' (2000). Во овој период таа играла и во филмовите ''Пацифик Хајтс'' (1990), ''Водопадите Мулхоланд'' (1996), ''Лолита'' (1997) и ''Друг ден во рајот'' (1998).
1 Животопис
Грифит е ќерка на глумицата Типи Хедрен. Од врската со Дон Џонсон, Мелани Грифит ја има ќерката Дакота Џонсон, која, исто така, е глумица. Подоцна, таа била омажена за глумецот Антонио Бандерас, но во јуни 2014 година, по 18 години поминати во брак, тие се развеле.
Лепра

Лепра (од гр. λέπι, рибја кожа) — хронична заразна болест позната од старо време. Позната е и како Хансенова болест. Предизвикувач на оваа болест е бактеријата ''Mycobacterium leprae'', која денес може успешно да се лечи со антибиотици. Времето на инкубација на оваа болест трае од неколку месеци до 40 години. Лепрата не е лесно заразна болест. За да се пренесе од еден на друг човек потребен е долготраен контакт со заболен.
1 Симптоми
Симптомите на лепрата варираат во голема мерка од пациент до пациент. Главниот симптом е умирање на нервите и промена на крвните садови поради згрутчување на крвта. Заболениот губи чувство за ладно, топло и болка. Поради ова, заболените често се повредуваат и се инфицираат без да почувствуваат болка и потреба од лекарска помош. Лепрата не убива директно, туку смртноста е последица од ваквите секундарни инфекции.
2 Епидемиологија
Оваа болест сè уште не е искоренета, но е ограничена и е под контрола. Најголем број случаи на заболени од лепра денес има во Индија и Мјанмар. Лепрата е проблем и во Африка (Мозамбик, Танзанија) и Бразил. Годишно се регистрираат 230.000 до 270.000 нови случаи во светот (состојба од 2008 година).
3 Лепрата како мотив во уметноста и во популарната култура
* „Лепрозниот“ (англиски: ''The Leper'') - песна на американската рок-група „Дајносор“ (''Dinosaur'') од 1985 година.* „Лепрозниот месија“ (англиски: ''Leper Messiah'') - песна на американската хеви-метал група „Металика“ (''Metallica'') од 1986 година.
Единствена обединета македонска организација

Единствена обединета македонска организација (ЕОМО) (бугарски: ''Единна обединена македонска организация'') е создадена во 1964 година за борба против денационализацијата и асимилацијата на Македонците во Пиринска Македонија и за остварување на нивните човекови и малцинствени права. Во неа влегувале петнаесетина души, претежно млади момчиња од село Мусомишта и градот Гоце Делчев. За претседател бил избран Христо Пелтеков. Неколку месеци по создавањето на организацијата таа е разоткриена од бугарската Државна безбедност (ДС) а нејзините членови уапсени, со што и престанала да постои.
Јади, моли се, љуби (филм)

Јади, моли се, љуби (со работен наслов „Доблестите на животот“) е американски филм (комедија-драма), снимен во 2010 година, во кој главната улога ја игра Џулија Робертс. Филмот е снимен според истоимените мемоари на Џилберт ''Јади, моли се, љуби''.
1 Содржина
Елизабет Џилберт (Џулија Робертс) го има она што се смета за добар живот: сопруг, куќа, добра работа, но сепак се наоѓа себеси незадоволна од таквиот живот, изгубена и збунета, и тргнува во потрага по она што навистина го сака. Ги презема првите чекори: се разведува и тргнува на пат околу светот. Всушност нејзиното патешествие се состои од три клучни земји: Италија, каде го учи јазикот и ја задоволува својата глад за италијанската храна, потоа Индија, каде поминува неколку месеци во будистички храм и учи да се моли и да медитира, и на крајот оди во Бали, каде учи да ја најде рамнотежата во животот. Таму го сретнува и човекот кој е вистинска љубов за неа.
2 Улоги
* Џулија Робертс како Елизабет Џилберт
* Хавиер Бардем како Фелипе, човекот во кого се вљубува Џилберт.
* Били Крадап - Стивен, првиот сопруг на Џилберт.
* Ричард Џенкинс - Ричард, човекот од Тексас со кого Џилберт се спријателува во храмот во Индија.
* Виола Дејвис - Делија Шираз, најдобрата пријателка на Џилберт.
* Џејмс Франко - Дејвид, Џилберт е во љубовна врска со него после разводот.
* Софи Томпсон - Корела, жена од индискиот храм.
* Кристина Хаким - Вајан, најдобрата другарка на Џилберт од Бали.
3 Критики
Филмот доживеал претежно лоши критики во Италија. Во Бразил, критиката се однесувала повеќе на говорот на глумецот Хавиер Бардем, кој е Шпанец, а во филмот глуми Бразилец кој зборува лош португалски јазик.
Sikorsky SH-3 Sea King

Sikorsky SH-3 Sea King или Сикорски СХ-3 Крал на морето е американски хеликоптер којшто служи на американската морнарица и има фукција да ги пресретнува и уништува непријателските подморници. Овие хеликоптери ги подигнувале капсулите на астронаутите од Аполо кога ќе паднеле во вода. Во служба на американската војска е веќе 30 години. Најдобри и ако може да се каже и најгламурозните Сикорски од типот S-61, се VH-3D коишто служат за превоз на вип личности како и за превоз на американскиот претседател.
Сикорски С-61/СХ-3 Крал на морето е во служба и на морнариците на другите земји како што се:
* Бразил
* Јапонија
* Шпанија
* Канада
и други.
Факти за овој хеликоптер:
* Сикорски од типот Крал на морето, беше вмешан во виетнамската војна во улога на спасувачки хеликоптер кој тогаш ги спасуваше ранетите пилоти во долгиот конфликт.
* Мал број на серијата RH-3A во функција на чистачи на мини влегоа во употреба во 1964 година.
* Прва странска земја (освен САД) која што ги нарача овие хеликоптери е Канада со нарачка од 41 хеликоптер.
* Серијата SH-3 беше заменета со SH-60F Sea Hawk.
Тип на Хеликоптер, Мотори, Максимална брзина, Брзина на летање, Подигање, Домет, Тежина, Екипаж
анти-подморница и чуварски хеликотер на воен брод-писта, два 1044-кВ (1400-Кс) Џенерал електрик Т58-GE-10 турбошафтс, 267 км/ч, 219 км/ч, 670 м, 1005 км (623 милји), празен 4428 кг, полн 9525 кг, Двајца пилоти, и двајца систем оператори
Сојуз на борците за обединување на Македонија

Сојуз на борците за обединување на Македонија (бугарски: ''Съюз на ратниците за обединение на Македония (СРОМ)'') — илегална организација создадена во Пиринска Македонија за борба за обединување на македонскиот народ во една сопствена држава.
1 Формирање
Организацијата е формирана во есента на 1963 година. Создаден бил комитет на чело со Стојан Панделиев Димитров од село Кулата, Петричко, кој тогаш ја извршувал функцијата водител на емисијата на македонски јазик на радио „Софија“. Во тој комитет влегле Стојан Керимидчиев, Димитар Захов, Љупчо Харизанов, Иван Кересански, Димитар Иванов, Иљо Иљовски и други, сите студенти во Софија. Панделиев и Керимидчиев напишале устав и програма на организацијата.
2 Дејствување
Комитет организирал собири на македонски студенти во Софија со цел да го покрене нивното патриотско чувство, да се запознаат меѓу себе и да создадат разграноци на организацијата.
3 Откривање
Пролетта на 1964 година била закажана забава, која требало да се одржи во Македонскиот дом, но тоа било одбиено од управата. Тогаш организаторите успеале да ја обезбедат студентската кантина на „4ти километар“ во Софија. Настанот се одржал на 6 март 1964 година. Се рецитирале стихови на Никола Вапцаров и пееле македонски патриотски песни. Се истакнал студентот по химија Емил Ристосков од градот Свети Врач (Сандански). Ја испеале и македонската химна. Утрото во 6 часот бил уапсен Стојан Панделиев. На 12 мај е уапсен и К. Ангов. Потоа се уапсени и Љубен Вангелов Киров, Стојан Керимидчиев, Лазар Сучев, Димитар Захов, Димитар Иванов, Љупчо Харизанов и други. На процесот, којшто се спровел во месеците јуни и јули, биле осудени Панделиев, Киров и Керимидчиев на 5 и 3 години затвор. Казната ја одлежале во затворот во Стара Загора. Со оваа акција на бугарската милиција и Државна безбедност (ДС) е растурена организацијата и ставен крај на нејзината дејност. По падот на комунизммот во 1989 г. поранешните членови на организаијата активно се вклучиле во новоразгорената борба за национални права на Македонците во Пиринска Македонија.
Горички дијалект

Горички дијалект или корчански дијалект — дијалектно подрачје на македонски говори што ја опфаќа крајната југозападна граница на македонскиот јазик, а е наречено по градот Горица (Корча) и неговата околина. Својствен е на две села од Горичко: Бобоштица и Дреново. Овие говори изобилуваат со архаизми и балканизми.
1 Фонолошки особености
* слободен акцент со тенденција за стабилизирање на вториот слог од крајот на зборот
* старословенскиот глас Ѫ (он) преминал во а или а придружено со носна самогласка ам/ан - рáка (рака), зáмби (заби), грáнди (гради), мáнжи (мажи)
* самогласното р преминало во ар - пáрсти (прсти)
* самогласното л преминало во ал - сáлѕа (солза) , вáлна (волна)
* согласна група шч наместо ќ - свéшча (свеќа), плéшчи (плеќи)
* согласна група жџ или само ж наместо ѓ - чýждо, чýжо (туѓо)
2 Морфолошки одлики
2.1 Глаголи
* формите на помошниот глагол сум во сегашно време се:
Еднина Множина
'еса, 'есме
'еси, 'есте
'ести, 'есе
* идните времиња се образуваат со партикулата жа, која е добиена по фонетски пат шче+да=жа: жа барам (ќе барам), жа ба<sup>н</sup>ди (ќе биде)
2.2 Заменки
* наместо показните заменки за посочување на блиски предмети овој, оваа, ова се употребуваат: сој за м.р. сази (саз) за ж.р. и сози (соз) за ср.р.
* кратките заменски форми за 1 и 2 л. мн. во акузатив се јавуваат во архаичен облик ни, ви: нас ни виде, вас ви виде
Agusta A.103

По развојот на хеликоптерот А.102, компанијата Agusta го развила хеликоптерот А.103 со едно седиште (само за пилотот). Во хеликоптерот е вграден сопствено развиен клипен мотор Agusta MV-GA70, со сила од 80 КС. Прототип на хеликоптерот полетал во октомври 1959 година.
Основни податоци:
* Тип: транспортен хеликоптер
* Класа: лесен
* Сместување: еден пилот
* Земја на потекло: Италија
* Производител: Agusta (Италија)
* Статус: прв лет во 1959 година
* Земји корисници: Италија
Техничкотактички податоци
* Намена: за цивилна употреба
* Мотори: еден клипен мотор Agusta MV-GA70, со сила од 80 кс
Agusta A.104

Од хеликоптерот А.103 со едно седиште е развиен хеликоптерот А.104 со две седишта. Целиот труп на хеликоптерот е изработен од метал. Во хеликоптерот е вграден клипен мотор Agusta MV-A120. Првиот од двата прототипа на хеликоптерот полетал во декември 1960 година.
Основни податоци:
* Тип: транспортен хеликоптер
* Класа: лесен
* Сместување: еден пилот и еден патник
* Земја на потекло: Италија
* Производител: Agusta (Италија)
* Статус: прв лет во 1960 година
* Земји корисници: Италија
Техничкотактички податоци:
* Намена: за цивилни потреби
* Мотори: еден клипен мотор Agusta MV-A120, со сила од 120 кс
Варијанти:
* А.104 Helicar - прв прототип, со клипен мотор Agusta MV-A120
* A.104BT - верзија на хеликоптерот со турбински мотор Agusta A.270, со сила од 270 КС. Произведен е само еден модел.
Agusta AZ.101

Хеликоптерот е најголем хеликоптер проектиран во компанијата Agusta. По долгата развојна фаза од доцните педесетти години, хеликоптерот првпат полетал на 19 октомври 1964 година и никогаш не влегол во сериско производство. Хеликоптерот е со многу интересни одлики, вклучувајќи ги трите мотори Rolls-Royce Bristol-Gnome H-1400 со 1,400 КС. Хеликоптерот е неколкупати изменет така што во завршната фаза е направен со капацитет од 35 патника или 5,000 кг товар. Било предвидено да биде употребуван за противподморничка борба. Иако производството на хеликоптерот е откажано, искуствата добиени во развојот на овој хеликоптер многу помогнале во развојот на хеликоптерот EH-101 Merlin.
Основни податоци:
* Тип: транспортен хеликоптер
* Класа: тежок
* Сместување: два пилота и 35 патника или 18 носилки и пет медицински негуватели
* Земја на потекло: Италија
* Производител: Agusta (Италија)
* Статус: прв лет на 19.10.1964 година
* Земји корисници: Италија
Техничкотактички податоци
* Намена: за транспорт на луѓе и на товари
* Мотори: три турбомлазни мотори Rolls-Royce Bristol-Gnome H-1400 со по 1,400 КС или мотори General Electric T58
* Димензии:
- Должина на трупот: 18 м
- Височина: 5 м
- Пречник на HP: 20 м
* Тежини:
- Празен: 6,400 кг
- Полн: 12,900 кг
* Перформанси:
- Максимална V: 225 км/ч
- Крстосувачка V: 203 км/ч
- Максимална H: 3,950 м
- Максимален долет: 400 км
* Опрема: стандарна комуникациска и навигациска
Agusta/Bell AB.102

Во лиценцираното производство на хеликоптерот Agusta/Bell-47, компанијата Agusta се здобило со потребно искуство за да започне со развој на хеликоптерот AB.102, при што се користени механички компоненти и мотор од стар хеликоптер Bell Model 48, за кој е дизајниран нов труп со капацитет за два пилота и осум патника. Првиот прототип на хеликоптерот AB.102 полетал на 03.02.1959 година, а на Париската воздухопловна изложба во 1959 година е претставен на меѓународната јавност, обоен со маскирни бои. Хеликоптерот е, пред се, дизајниран за цивилен пазар и е продаден на неколку комерцијални компании, а во пролетта 1961 година со него се одржувани летови помеѓу Неапол и Милано.
Основни податоци
* Тип: транспортен хеликоптер
* Класа: лесен
* Сместување: два пилоти и осум патници
* Земја на потекло: Италија
* Производител: Agusta (Италија)
* Статус: прв лет на 03.02.1959 година
* Земји корисници: Италија
Техничкотактички податоци
* Намена: за цивилен превоз на луѓе и товари
* Мотори: еден клипен мотор Pratt & Whitney R-1340, со сила од 600 кс
* Димензии:
- Должина со ротори: 17,92 м
- Височина: 3,23 м
- Пречник на HP: 14,50 м
* Тежини:
- Максимална: 3,025 кг
- Корисна: 1,810 кг
* Перформанси:
- Максимална брзина: 177 км/ч
- Крстосувачка брзина: 160 км/ч
- Максимална височина: 3,900 м
- Максимален долет: 400 км
* Опрема: стандарна комуникациска и навигациска
Миштеци

Миштеците (миштечки: ''туун сави'', |Mixtecos) — староседелски народ на територијата на Средна Америка, поточно на териториите на мексиканските сојузни држави Оашака, Гереро и Пуебла. Регионот кој овој народ го населувале/ населуваат се нарекува Ла Миштека или на шпански ''La Mixteca''. Мајчини јазици на овој народ се миштечките јазици.
Поимот ''Миштеци'' доаѓа од ацтечкиот збор ''миштекапан'' што значи ''„место на луѓето-облаци“''. Самите Миштеци се нарекуваат себеси со повеќе имиња, меѓу кои ''њуу сави'', ''њуу џау'', ''њуу дави'', ''сеан дави'', ''даан дави'', ''туун сави'', ''наа сави'' и други, во зависност од локалната верзија на јазикот. Кевин Терасиано го користел помот Њуѕахуи (''Ñudzahui'') што во превод значи ''„луѓе од дождливото место“''.
1 Преглед
Во преколумбовскиот период, Миштеците биле едни од главните цивилизации во Мезоамерика. Важни миштечки стари центри миле стариот главен град Тилантонго, како и Ачиутлае, Куилапан, Хуамелулпан, Митла, Тлашиако, Тутутепек, Хаштлахуака и Јукуњудахуи. Миштеците, исто така, направиле големи градби во стариот град Монте Албан, кој бил изграден од Запотеците. Производите на Миштеците, кои претежно биле од камен, дрво и метал, биле ширум познати во Мезоамерика.
Ацтеките, во својата најголема политичка моќ, наплатувале надоместоци во миштечките области, но важно е да се напомене дека не сите миштечки градови биле вазали на Ацтечката Империја. Исто така, Миштеците дале голем отпор кон шпанската окупација. Денес, голем број Миштеци се раселени низ Мексико и САД, особено во пограничниот регион.
2 Географија
Миштечката територија, историски и современо, се совпаѓа со западната половина на сојузната држава Оашака, со некои миштечки населби во соседните сојузни држави Пуебла на северозапад и Гереро. Миштечката татковина е поделена на три географски и културни региони:
*''Миштека Алта'' или ''Планински Миштеци'' - е планински регион, западно од долината Оашака,
*''Миштека Баха'' или ''Рамничарски Миштеци''- е рамничарски регион околу планините, и
*''Миштека де ла Коста'' или ''Крајбрежни Миштеци''- е регионот околу брегот на Тихиот Океан.
Низ историјата, најдоминантен миштечки регион бил планинскиот, каде се наоѓал и главниот град на Миштеците. Рамничарскиот регион бил оспоруван регион, односно за него и Миштеците и Запотеците тврделе дека е нивен. Пештерата во басенот Коиштлахуака било свето место за Миштеците.
3 Култура
Миштечките јазици, во своите различни варијанти, го зборувале околу 300.000 жители според проценката од крајот на 20 век. Сепак, голем дел од Миштеците се двојазично, односно можат професионално да зборуваат шпански.
Во антропологијата, Миштеците се познати по нивните кодекси каде е запишана нивната историја. Кодексите се направено од кожа од елен. Најпозната приказна за Миштеците е таа за кралот Осум елени, кој пак го добил своето име по датумот на раѓање. Некои познати миштечки кодекси се Кодекс Бодли и Кодекс Зуче-Нутал, каде е запазен животот на кралот Осум елени.
4 Поврзано
* Претколумбовски период
* Миштечки јазици
Таранеш (Селокуќи)

Таранеш — археолошко наоѓалиште во дебарското село Селокуќи. Претставува населба и некропола од римско и доцноантичко време. Се наоѓа на северната периферија на селото, во маалото Таранеш, помеѓу реките Црн Дрим и Поповска Река, каде на високо зарамнето плато со форма на неправилен триаголник кое благо се спушта кон реката се гледаат фрагменти од керамички садови, питоси, тегули, имбрекси и кршен камен. Во приватна нива, во октомври 1982 година било извршено заштитно ископување при што бил откриен гроб - тип циста, во кој како гробни прилози се најдени: златна крстовидна фибула, сребрена позлатена чинија, сребрен ѓум, прибор за пишување, коскени жетони за игра, чаша дијатрета, две вретенести фиоли, железна секира и други предмети од сребро. Наодите се чуваат во Музејот на Македонија во Скопје. Најпознат артефакт во наоѓалиштето е дијатретата, која е од „келнски тип“, т.е таа е најбогато украсена.
1 Поврзано
*Таранешка дијатрета — најпознатиот артефакт пронајден во наоѓалиштето Таранеш;
*Мерсуид — средновековна некропола;
*Мојсиева Црква — средновековна црква и некропола;
*Стара Црква — доцноантичка некропола;
*Шулон — средновековна некропола;
*Музлагица — неолитска населба;
*Селокуќи;
*Список на археолошки наоѓалишта во Дебарско;
Agusta A.105

Хеликоптерот претставува оригинален дизајн на компанијата Agusta, односно во хеликоптерот е вграден мотор Turbomeca-Agusta TA-230 и сопствена дизајнирана трансмисија. Првиот прототип на хеликоптерот полетал во 1964 година.
Од хеликоптерот се развиени два модела:
* модел А.105 со две седишта (пилот и патник)
* модел А.105B со четири седишта (пилот и три патника) кој е прикажан на париската изложба во 1965 година. Хеликоптерот бил предвиден за одржување врски, фотографирање од воздух и брз транспорт, но никогаш не влегол во сериско производство.
Основни податоци:
* Тип: транспортен хеликоптер
* Класа: лесен
* Сместување: еден или два пилоти (А.105 и А.105B) и еден или два патника (А.105B)
* Земја на потекло: Италија
* Производител: Agusta (Италија)
* Статус: прв лет во 1964 година, произведен само како прототип.
* Земји корисници: Италија
Техничкотактички податоци:
* Намена: за цивилни потреби
* Мотори: еден турбомлазен мотор Turbomeca-Agusta TA-230, со сила од 350 кс
* Димензии:
- Височина: 2,60 м
- Пречник на HP: 9 м
* Тежини:
- Празен: 485 кг
- Максимална: 1,000 кг
* Перформанси:
- Максимална брзина: 210 км/ч
- Максимална висина: 4,750 м
- Максимален домет: 320 км
0.0.0.1 Варијанти:
* А.105А: верзија со две седишта (за еден пилот и за еден патник или ученик-пилот)
* А.105B: верзија со четири седишта
Дијатрета (Таранеш)

Дијатрета претставува артефакт т.е. дијатрета, која е ископана на наоѓалиштето Таранеш, кај дебарското село Селокуќи. Ја пронашол археологот Милан Ивановски, во римски гроб - циста. Оваа дијатретата е од „келнски тип“, што значи дека е најбогато украсена. Потекнува од 4 век.
1 Особености
Чашата има основа на пехар и е изработена од белузлаво стакло. Околу основата има мрежест дел направен од малахитно-зелено стакло. На врвот има чешлести орнаменти, а на крагната, кафено-умбра стакло, на кое е испишан натпис со букви од зелено стакло. Основата на чашата е во форма на шестлисна розета. Во светот се пронајдени вкупно 21 чаша дијатрета, две од нив на територијата на Дарувар, Хрватска, и во муниципиумот Комини С, кај Дукља, Црна Гора.
Гробот го пронашол селанец орајќи ја својата нива. Дијатретата била цела, неоштетена, но при вадењето, селанецот видел череп, се исплашил, и го фрлил назад во гробот. Така била искршена и стаклената чаша. Чашата се чувала во депото на Музејот на Македонија, а од 2014 година, откако е вратена од конзервација во Конзерваторскиот институт при Римскиот музеј во Мајнц, е во редовната поставка на Археолошкиот музеј.
Во гробот е пронајден исклучително богат инвентар: крстовидна фибула со натпис, масивно излиена од сурово злато во комбинација со техника ниело, сребрена кана (вид бокал), сребрена чинија со позлата, богато украсена, две стаклени тоалетни шишиња и друго. Крстовидната фибула укажува дека покојникот имал висок ранг во општеството. Само големец можел да си дозволи да поседува вакви предмети. Можеби бил цариник, оти гробот се наоѓа токму на границата меѓу две тогашни провинции.
2 Поврзано
*Дијатрета- вид на античка чаша
*Таранеш - археолошкото наоѓалиште каде е пронајдена дијадретата
Agusta A.106

Во развојот на хелкоптерот се користени искуствата добиени при развојот на хеликоптерите: А.103, А.104 и А.105. По нарачка и за потебите на италјанската морнарица се изработени два прототипа и пет сериски хеликоптери, со намера за базирање фрегати на италјанската морнарица и нивна употреба во противподморничката борба, за што хеликоптерите биле опремени со опрема за акустична идентификација на подморници и за уништување подморници со две противподморнички торпеда Mk 44. Алтернативно хеликоптерот бил предвиден за поддршка на армиските сили, за што требало да биде опремен со дигалка и со можност за носење на две носилки, странично на трупот. Производството на хеликоптерот било запрено во 1973 година.
Основни податоци:
Тип: вооружен хеликоптер
Класа: лесен
Сместување: еден пилот
Земја на потекло: Италија
Произвдител: Agusta (Италија)
Статус: прв лет во ноември 1965 година
Земји корисници: Италија
Техничкотактички податоци:
Намена: за поддршка на морнарички сили (противподморничка борба)
Мотори: еден турбински мотор Turbomeca-Agusta TAA-230, со сила од 300 кс
Димензии:
- Должина на трупот: 10 м
- Височина: 2,5 м
- Пречник на HP: 9,50 м
Тежини:
- Празен: 590 кг
- Максимална: 1,400 кг
- Корисна: 300 кг
Перформанси:
- Максимална брзина: 176 км/ч
- Крстосувачка брзина: 167 км/ч
- Макс. V во кач: 375 м/мин
- Максимална висина: 2,745 м
- Максимален долет: 732 км
Опрема: стандарна комуникациска, навигациска и опрема за откривање подморници
Вооружување: две торпеда Mk 44 или Mk 34; 10 длабочински бомби Mk 10; или 300 кг корисен товар